title: Sklep Sveta (EU) 2016/1966 z dne 20. septembra 2016 o stališču, ki se v imenu Evropske unije zavzame v Skupnem odboru EGP glede spremembe Priloge XIX (Varstvo potrošnikov) k Sporazumu EGP (Sistem alternativnega reševanja sporov)

text:
                  10.11.2016

                  SL

                  Uradni list Evropske unije

                  L 303/16

            SKLEP SVETA (EU) 2016/1966
      z dne 20. septembra 2016
      o stališču, ki se v imenu Evropske unije zavzame v Skupnem odboru EGP glede spremembe Priloge XIX (Varstvo potrošnikov) k Sporazumu EGP (Sistem alternativnega reševanja sporov)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (v nadaljnjem besedilu: Sporazum EGP) je začel veljati 1. januarja 1994.

                  (2)

                  Na podlagi člena 98 Sporazuma EGP se lahko Skupni odbor EGP med drugim odloči spremeniti Prilogo XIX (Varstvo potrošnikov) k Sporazumu EGP.

                  (3)

                  Uredbo (EU) št. 524/2013 Evropskega parlamenta in Sveta (2) je treba vključiti v Sporazum EGP.

                  (4)

                  Izvedbeno uredbo Komisije (EU) 2015/1051 (3) je treba vključiti v Sporazum EGP.

                  (5)

                  Direktivo 2013/11/EU Evropskega parlamenta in Sveta (4) je treba vključiti v Sporazum EGP.

                  (6)

                  Prilogo XIX (Varstvo potrošnikov) k Sporazumu EGP bi bilo zato treba ustrezno spremeniti.

                  (7)

                  Stališče Unije v Skupnem odboru EGP bi zato moralo temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije sprejme v Skupnem odboru EGP glede predlagane spremembe Priloge XIX (Varstvo potrošnikov) k Sporazumu EGP, temelji na osnutku sklepa Skupnega odbora EGP, priloženem temu sklepu.
      Člen 2
      Ta sklep začne veljati na dan sprejetja.

         V Bruslju, 20. septembra 2016

               Za Svet

               Predsednik

            I. KORČOK

         (1)  UL L 305, 30.11.1994, str. 6.

         (2)  Uredba (EU) št. 524/2013 Evropskega parlamenta in Sveta z dne 21. maja 2013 o spletnem reševanju potrošniških sporov ter spremembi Uredbe (ES) št. 2006/2004 in Direktive 2009/22/ES (UL L 165, 18.6.2013, str. 1).

         (3)  Izvedbena uredba Komisije (EU) 2015/1051 z dne 1. julija 2015 o podrobnostih izvajanja nalog platforme za spletno reševanje sporov, podrobnostih elektronskega obrazca za pritožbe in podrobnostih sodelovanja med kontaktnimi točkami v skladu z Uredbo (EU) št. 524/2013 Evropskega parlamenta in Sveta o spletnem reševanju potrošniških sporov (UL L 171, 2.7.2015, str. 1).

         (4)  Direktiva 2013/11/EU Evropskega parlamenta in Sveta z dne 21. maja 2013 o alternativnem reševanju potrošniških sporov ter spremembi Uredbe (ES) št. 2006/2004 in Direktive 2009/22/ES (UL L 165, 18.6.2013, str. 63).

         OSNUTEK
         SKLEP SKUPNEGA ODBORA EGP št.
         z dne …
         o spremembi Priloge XIX (Varstvo potrošnikov) k Sporazumu EGP
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:

                     (1)

                     Uredbo (EU) št. 524/2013 Evropskega parlamenta in Sveta z dne 21. maja 2013 o spletnem reševanju potrošniških sporov ter spremembi Uredbe (ES) št. 2006/2004 in Direktive 2009/22/ES (1) je treba vključiti v Sporazum EGP.

                     (2)

                     Treba je določiti posebna prehodna pravila za islandski jezik, ki bodo veljala do celovitega izvajanja funkcij prevajanja, ki jih omogoča platforma za spletno reševanje sporov v skladu s členom 5 Uredbe (EU) št. 524/2013.

                     (3)

                     Izvedbeno uredbo Komisije (EU) 2015/1051 z dne 1. julija 2015 o podrobnostih izvajanja nalog platforme za spletno reševanje sporov, podrobnostih elektronskega obrazca za pritožbe in podrobnostih sodelovanja med kontaktnimi točkami v skladu z Uredbo (EU) št. 524/2013 Evropskega parlamenta in Sveta o spletnem reševanju potrošniških sporov (2) je treba vključiti v Sporazum EGP.

                     (4)

                     Direktivo 2013/11/EU Evropskega parlamenta in Sveta z dne 21. maja 2013 o alternativnem reševanju potrošniških sporov ter spremembi Uredbe (ES) št. 2006/2004 in Direktive 2009/22/ES (3) je treba vključiti v Sporazum EGP.

                     (5)

                     Prilogo XIX k Sporazumu EGP bi bilo zato treba ustrezno spremeniti –

               SPREJEL NASLEDNJI SKLEP:
         Člen 1
         Priloga XIX k Sporazumu EGP se spremeni:

                     1.

                     v točki 7d (Direktiva 2009/22/ES Evropskega parlamenta in Sveta) se doda naslednje:
                     „, spremenjena z naslednjima aktoma:

                                 —

                                    32013 R 0524: Uredba (EU) št. 524/2013 Evropskega parlamenta in Sveta z dne 21. maja 2013 (UL L 165, 18.6.2013, str. 1),

                                 —

                                    32013 L 0011: Direktiva 2013/11/EU Evropskega parlamenta in Sveta z dne 21. maja 2013 (UL L 165, 18.6.2013, str. 63).“;

                     2.

                     v točki 7f (Uredba Evropskega parlamenta in Sveta (ES) št. 2006/2004) se dodata naslednji alinei:

                                 „—

                                    32013 R 0524: Uredba (EU) št. 524/2013 Evropskega parlamenta in Sveta z dne 21. maja 2013 (UL L 165, 18.6.2013, str. 1),

                                 —

                                    32013 L 0011: Direktiva 2013/11/EU Evropskega parlamenta in Sveta z dne 21. maja 2013 (UL L 165, 18.6.2013, str. 63).“;

                     3.

                     za točko 7i (Direktiva 2011/83/EU Evropskega parlamenta in Sveta) se vstavi naslednje:

                                 „7j.

                                    32013 R 0524: Uredba (EU) št. 524/2013 Evropskega parlamenta in Sveta z dne 21. maja 2013 o spletnem reševanju potrošniških sporov ter spremembi Uredbe (ES) št. 2006/2004 in Direktive 2009/22/ES (UL L 165, 18.6.2013, str. 1).
                                 V tem sporazumu se določbe Uredbe uporabljajo z naslednjimi prilagoditvami:

                                             (a)

                                             Kar zadeva države Efte, je platforma za SRS iz člena 5 Uredbe dostopna v 40 delovnih dneh od začetka veljavnosti Sklepa Skupnega odbora EGP št. …/… z dne … [tega sklepa Skupnega odbora EGP].

                                             (b)

                                             Platforma za SRS je dostopna v vseh jezikih iz člena 129(1) Sporazuma EGP.

                                             (c)

                                             Z odstopanjem od člena 5(4)(e) Uredbe so funkcije prevajanja v islandski jezik in iz islandskega jezika, ki jih nudi platforma za SRS, sprva na voljo le v zvezi z rezultati alternativnega reševanja sporov (ARS), ki jih predložijo organi ARS. Islandija uporabnikom platforme za SRS prek svoje kontaktne točke za SRS zagotovi prevod vseh drugih informacij v islandski jezik in iz islandskega jezika, kadar so te informacije potrebne za reševanje spora in se prek platforme za SRS izmenjujejo v drugem jeziku. Informacije o teh pravilih glede islandskega jezika so dostopne na domači strani platforme za SRS.
                                             Komisija in Islandija si prizadevata izboljšati funkcije prevajanja za islandski jezik, ki jih nudi platforma za SRS, da se zagotovi primerljiva kakovost vseh funkcij glede na ostale jezike, in redno obveščata Skupni odbor EGP o napredku. Ko je kakovost funkcij prevajanja za islandski jezik primerljiva s kakovostjo funkcij prevajanja za ostale jezike, Skupni odbor EGP nemudoma sprejme odločitev o prenehanju veljavnosti prehodnih pravil, ki so določena v tej točki.

                                 7ja.

                                    32015 R 1051: Izvedbena uredba Komisije (EU) 2015/1051 z dne 1. julija 2015 o podrobnostih izvajanja nalog platforme za spletno reševanje sporov, podrobnostih elektronskega obrazca za pritožbe in podrobnostih sodelovanja med kontaktnimi točkami v skladu z Uredbo (EU) št. 524/2013 Evropskega parlamenta in Sveta o spletnem reševanju potrošniških sporov (UL L 171, 2.7.2015, str. 1).

                                 7k.

                                    32013 L 0011: Direktiva 2013/11/EU Evropskega parlamenta in Sveta z dne 21. maja 2013 o alternativnem reševanju potrošniških sporov ter spremembi Uredbe (ES) št. 2006/2004 in Direktive 2009/22/ES (UL L 165, 18.6.2013, str. 63).
                                 Za namene tega sporazuma se določbe Direktive uporabljajo z naslednjimi prilagoditvami:

                                             (a)

                                             Sklicevanja na druge akte v Direktivi se upoštevajo v obsegu in obliki, v kakršnima so ti akti vključeni v Sporazum.

                                             (b)

                                             Kar zadeva države Efte, se člen 11(2) glasi, kot sledi:
                                             ‚2.   Za namene tega člena se ‚običajno prebivališče‘ ugotavlja v skladu z naslednjim:

                                                         (a)

                                                         Za običajno prebivališče družb in drugih subjektov, s pravno osebnostjo ali brez nje, se šteje kraj njihove glavne uprave;
                                                         Običajno prebivališče fizične osebe, ki opravlja poslovno dejavnost, je glavni kraj njenega poslovanja.

                                                         (b)

                                                         Če je pogodba sklenjena v okviru poslovanja agencije, podružnice ali druge poslovne enote ali če mora po pogodbi obveznosti izpolniti taka agencija, podružnica ali druga poslovna enota, se za običajno prebivališče šteje kraj, v katerem se nahaja ta agencija, podružnica ali druga poslovna enota;

                                                         (c)

                                                         Za določanje običajnega prebivališča je odločilen trenutek sklenitve pogodbe.‘

                                             (c)

                                             V členu 18(2) se doda naslednje:
                                             ‚Komisija vključi na ta seznam pristojne organe in enotne kontaktne točke, ki jih določijo države Efte.‘

                                             (d)

                                             V členu 20(4) se za ‚obveščena o spremembah.‘ vstavi naslednje:
                                             ‚Komisija na ta seznam vključi organe ARS s sedežem v državah Efte in navedene v skladu z odstavkom 2.‘“

               Člen 2
         Besedila Uredbe (EU) št. 524/2013, Izvedbene uredbe (EU) 2015/1051 in Direktive 2013/11/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         Člen 3
         Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP (*).
         Člen 4
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja Skupnega odbora EGP

            (1)  UL L 165, 18.6.2013, str. 1.

            (2)  UL L 171, 2.7.2015, str. 1.

            (3)  UL L 165, 18.6.2013, str. 63.

            (*)  [Navedena ni nobena ustavna zahteva.] [Navedene so ustavne zahteve.]


title: 2004/724/ES: Sklep Evropskega parlamenta z dne 21. aprila 2004 o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek IV — Sodišče ES

text:
               21.4.2004

               SL

               Uradni list Evropske unije

               L 330/18

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek IV — Sodišče ES
   (2004/724/ES)

    ---documentbreak---

               21.4.2004

               SL

               Uradni list Evropske unije

               L 330/18

         RESOLUCIJA
   Evropskega parlamenta s pripombami na Sklep o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek IV — Sodišče ES


title: Sklep Sveta 2005/511/PNZ z dne 12. julija 2005 o zaščiti eura pred ponarejanjem z imenovanjem Europola za osrednji urad za boj proti ponarejanju eura

text:
               16.7.2005

               SL

               Uradni list Evropske unije

               L 185/35

      SKLEP SVETA 2005/511/PNZ
   z dne 12. julija 2005
   o zaščiti eura pred ponarejanjem z imenovanjem Europola za osrednji urad za boj proti ponarejanju eura
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 30(1)(b) in člena 34(2)(c) Pogodbe,
   ob upoštevanju pobude Zvezne republike Nemčije, Kraljevine Španije, Francoske republike, Italijanske republike in Združenega kraljestva Velike Britanije in Severne Irske (1),
   ob upoštevanju mnenja Evropskega parlamenta (2),
   ob upoštevanju naslednjega:

               (1)

               Euro postaja kot plačilno sredstvo dvanajstih držav članic vse bolj tudi svetovno plačilno sredstvo in zato predstavlja prednostno tarčo mednarodnih organizacij za ponarejanje denarja tako v Evropski uniji kot tretjih državah.

               (2)

               Nadaljnji povečani obseg ponarejenega eura, ki bi ogrozil prost pretok eurobankovcev in eurokovancev, je treba preprečiti.

               (3)

               Z namenom okrepiti sistem zaščite eura zunaj območja Evropske unije je treba okrepiti sodelovanje med državami članicami ter med njimi in Europolom.

               (4)

               Mednarodno konvencijo za preprečevanje ponarejanja denarja, ki je bila sprejeta 20. aprila 1929 v Ženevi (v nadaljnjem besedilu „Ženevska konvencija“), je treba v skladu s pogoji evropskega združevanja uporabljati bolj učinkovito.

               (5)

               Tretje države potrebujejo osrednjo kontaktno točko glede informacij o ponaredkih eura, vse informacije o ponaredkih eura pa morajo biti zaradi analize zbrane pri Europolu.

               (6)

               Glede na Okvirni sklep Sveta 2000/383/PNZ z dne 29. maja 2000 o povečanju zaščite s kaznimi in drugimi sankcijami za ponarejanje v zvezi z uvedbo eura (3), Svet meni, da je primerno, da vse države članice postanejo pogodbenice Ženevske konvencije in ustanovijo osrednje urade v skladu s členom 12 Konvencije.

               (7)

               Svet meni, da je treba imenovati Europol za osrednji urad za boj proti ponarejanju eura v smislu člena 12 Ženevske konvencije –

         SKLENIL:
   Člen 1
   1.   Za države članice, ki so pogodbenice Ženevske konvencije, Europol v skladu z izjavo v Prilogi (v nadaljnjem besedilu: „Izjava“) deluje kot osrednji urad za boj proti ponarejanju eura v smislu prvega stavka člena 12 Ženevske konvencije. Osrednji nacionalni uradi pa obdržijo dosedanje pristojnosti na področju preprečevanja ponarejanja vseh drugih plačilnih sredstev in funkcije osrednjega urada, za katere v skladu z Izjavo Europol ni pooblaščen.
   2.   Vlade držav članic, ki so pogodbenice Ženevske konvencije, sprejmejo Izjavo in pooblastijo predstavnika Zvezne republike Nemčije, da posreduje Izjave generalnemu sekretarju Združenih narodov.
   Člen 2
   Ta sklep začne učinkovati na dan objave v Uradnem listu Evropske unije.

      V Bruslju, 12. julija 2005

            Za Svet

            Predsednik

         G. BROWN

      (1)  UL C 317, 22.12.2004, str. 10.

      (2)  Mnenje z dne 12. aprila 2005 (še ni bilo objavljeno v Uradnem listu).

      (3)  UL L 140, 14.6.2000, str. 1. Okvirni sklep, kakor je bil spremenjen z Okvirnim sklepom 2001/888/PNZ (UL L 329, 14.12.2001, str. 3).

      PRILOGA
      Izjava … o imenovanju Europola za osrednji urad za boj proti ponarejanju eura
      …, država članica Evropske unije, … je dal/-a/-o Evropskemu policijskemu uradu (v nadaljevanju „Europol“) pooblastilo za boj proti ponarejanju eura.
      Da bo Ženevska konvencija iz leta 1929 delovala bolj učinkovito, bo … v prihodnosti izpolnjeval/-a/-o naslednje obveznosti:

                  1.

                  V zvezi s ponarejanjem eura Europol izvaja – v okviru svojega cilja in skladno z Aktom Sveta z dne 26. julija 1995 o ustanovitvi Evropskega policijskega urada (Konvencija o Europolu) (1) – naslednje naloge osrednjega urada v smislu členov 12 do 15 Ženevske konvencije iz leta 1929.

                  1.1

                  Europol v skladu s Konvencijo o Europolu zbira in obdeluje vse informacije, ki lahko zaradi svoje narave olajšajo preiskavo, preprečevanje in boj proti ponarejanju eura, in te informacije nemudoma posreduje nacionalnim osrednjim uradom držav članic.

                  1.2

                  V skladu s Konvencijo o Europolu, še zlasti s členom 18 Konvencije, in Aktom Sveta z dne 12. marca 1999 o sprejetju pravil za prenos osebnih podatkov Europola tretjim državam in tretjim organom (2), Europol sodeluje neposredno z osrednjimi uradi v tretjih državah, da uresničuje naloge iz točk 1.3, 1.4 in 1.5 te izjave.

                  1.3

                  Europol pošlje osrednjim uradom tretjih držav komplet avtentičnih vzorcev eura, če meni, da je to primerno.

                  1.4

                  Europol redno obvešča osrednje urade tretjih držav, tako da posreduje vse potrebne podrobnosti o novih izdajah kovancev in bankovcev ter o njihovem umiku iz obtoka.

                  1.5

                  Če ne gre za popolnoma lokalne interese, Europol obvesti, v obsegu, ki je po njegovi presoji primeren, osrednje urade tretjih držav o:

                              —

                              vsakem odkritju ponarejenih ali prenarejenih eurov. Obvestilu o ponarejanju ali prenarejanju mora biti priložen tehničen opis ponaredkov, ki ga lahko zagotovi samo institucija, katere bankovci so bili ponarejeni. Prav tako mora biti priložena fotografska reprodukcija ali vzorec ponaredka. V nujnih primerih lahko policijski organi sporočilo in kratek opis diskretno posredujejo zainteresiranim osrednjim uradom, kar ne vpliva na omenjeno obvestilo in tehnični opis,

                              —

                              podrobnostih v zvezi z odkritji ponaredkov, iz katerih je razvidno, ali so bili zaseženi vsi ponaredki, ki so bili dani v obtok.

                  1.6

                  Kot osrednji urad za države članice Europol sodeluje na konferencah o boju proti ponarejanju eura v smislu člena 15 Ženevske konvencije.

                  1.7

                  Če Europol ne more opraviti nalog, določenih v točkah 1.1 do 1.6 v skladu s Konvencijo o Europolu, nacionalni osrednji uradi držav članic obdržijo pristojnosti.

                  2.

                  Osrednji nacionalni uradi tudi obdržijo dosedanje pristojnosti na področju preprečevanja ponarejanja vseh drugih valut in funkcije osrednjega urada, za katere v skladu s točko 1 Europol ni pooblaščen.

            Ime predstavnika …, dne …

         (1)  UL C 316, 27.11.1995, str. 1.

         (2)  UL C 88, 30.3.1999, str. 1. Akt Sveta, kakor je bil spremenjen z Aktom Sveta z dne 28. februarja 2002 (UL C 76, 27.3.2002, str. 1).


title: 2012/523/EU: Sklep Sveta z dne 24. septembra 2012 o spremembi in podaljšanju obdobja uporabe Sklepa 2007/641/ES o zaključku posvetovanj z Republiko Fidži na podlagi člena 96 Sporazuma o partnerstvu AKP-ES in člena 37 Instrumenta za razvojno sodelovanje

text:
               28.9.2012

               SL

               Uradni list Evropske unije

               L 263/2

         SKLEP SVETA
   z dne 24. septembra 2012
   o spremembi in podaljšanju obdobja uporabe Sklepa 2007/641/ES o zaključku posvetovanj z Republiko Fidži na podlagi člena 96 Sporazuma o partnerstvu AKP-ES in člena 37 Instrumenta za razvojno sodelovanje
   (2012/523/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 Pogodbe,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1), kakor je bil nazadnje spremenjen v Ouagadougouju, 22. junija 2010 (2) (v nadaljnjem besedilu: Sporazum o partnerstvu AKP-EU), in zlasti člena 96 Sporazuma,
   ob upoštevanju notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Sporazuma o partnerstvu AKP-ES (3), ter zlasti člena 3 Notranjega sporazuma,
   ob upoštevanju Uredbe (ES) št. 1905/2006 Evropskega parlamenta in Sveta z dne 18. decembra 2006 o vzpostavitvi instrumenta za financiranje razvojnega sodelovanja (4) (v nadaljnjem besedilu: Instrument za razvojno sodelovanje) in zlasti člena 37 Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sklep Sveta 2007/641/ES (5) je bil sprejet, da bi se omogočili ustrezni ukrepi po kršitvi bistvenih elementov iz člena 9 Sporazuma o partnerstvu AKP-EU in uveljavile vrednote iz člena 3 Instrumenta za razvojno sodelovanje.

               (2)

               Uporaba navedenih ukrepov je bila podaljšana s sklepi Sveta 2009/735/ES (6), 2010/208/EU (7), 2010/589/EU (8), 2011/219/EU (9) in 2011/637/EU (10), saj mora Republika Fidži še izpolniti pomembne zaveze glede bistvenih elementov Sporazuma o partnerstvu EKP-EU in Instrumenta za razvojno sodelovanje, ki jih je sprejela na posvetovanjih aprila 2007, poleg tega pa je bilo zabeleženo tudi pomembno nazadovanje pri uresničevanju več teh zavez.

               (3)

               Vendar je od začetka leta 2012 mogoče opaziti določeno izboljšanje razmer v smeri ponovne vzpostavitve demokracije na Fidžiju, ki bi ga bilo treba priznati. Zato bi bilo treba razmisliti o ponovnem načrtovanju programov razvojne pomoči v prihodnosti.

               (4)

               Sklep 2007/641/ES se izteče 30. septembra 2012. Zato je primerno podaljšati njegovo veljavnost in ustrezno posodobiti vsebino primernih ukrepov –

         SPREJEL NASLEDNJI SKLEP:
   Člen 1
   Sklep 2007/641/EC se spremeni:

               1.

               v členu 3 se drugi odstavek nadomesti z naslednjim:
               „Veljati preneha 30. septembra 2013. Redno se pregleda vsaj vsakih šest mesecev.“;

               2.

               Priloga se nadomesti s Prilogo k temu sklepu.

         Člen 2
   Dopis v Prilogi k temu sklepu je naslovljen na Republiko Fidži.
   Člen 3
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 317, 15.12.2000, str. 3.

      (2)  UL L 287, 4.11.2010, str. 3.

      (3)  UL L 317, 15.12.2000, str. 376.

      (4)  UL L 378, 27.12.2006, str. 41.

      (5)  UL L 260, 5.10.2007, str. 15.

      (6)  UL L 262, 6.10.2009, str. 43.

      (7)  UL L 89, 9.4.2010, str. 7.

      (8)  UL L 260, 2.10.2010, str. 10.

      (9)  UL L 93, 7.4.2011, str. 2.

      (10)  UL L 252, 28.9.2011, str. 1.

      PRILOGA
      Njegova Ekscelenca Ratu Epeli NAILATIKAU
      Predsednik Republike Fidži
      Suva
      Republika Fidži
      Vaša Ekscelenca,
      Evropska unija (EU) pripisuje velik pomen določbam člena 9 Sporazuma o partnerstvu AKP-EU in členu 3 Instrumenta za razvojno sodelovanje. Partnerstvo AKP-EU temelji na spoštovanju človekovih pravic, demokratičnih načel in načela pravne države, ki so bistveni elementi o partnerstvu AKP-EU in so temelj naših medsebojnih odnosov.
      Svet EU je 11. decembra 2006 obsodil vojaški prevzem oblasti v Republiki Fidžiju.
      Na podlagi člena 96 Sporazuma o partnerstvu AKP-EU in ob upoštevanju dejstva, da je vojaški prevzem oblasti 5. decembra 2006 pomenil kršitev bistvenih elementov iz člena 9 Sporazuma, je EU povabila Fidži k posvetovanjem, da bi, kot določa Sporazum o partnerstvu AKP-EU, temeljito proučila razmere in, če bi se to izkazalo za potrebno, sprejela ukrepe za njihovo izboljšanje.
      Uradni del teh posvetovanj se je začel v Bruslju 18. aprila 2007. EU je bila zadovoljna, da je začasna vlada takrat potrdila vrsto ključnih zavez glede človekovih pravic in temeljnih svoboščin, spoštovanja demokratičnih načel in načela pravne države, kot je navedeno spodaj, ter predlagala pozitivne ukrepe glede njihovega izvajanja.
      Žal so se odtlej razmere poslabšale, zlasti aprila 2009, tako da Fidži zdaj krši več svojih zavez. To se nanaša zlasti na razveljavitev ustave, precejšnjo zamudo pri izvedbi parlamentarnih volitev in kršitve človekovih pravic. Čeprav je pri izpolnjevanju zavez nastala velika zamuda, jih je večina glede na trenutne razmere na Fidžiju še vedno zelo pomembnih in so zato priložene temu dopisu. Zaradi enostranske odločitve, s katero je Fidži prelomil več ključnih zavez, je ta država izgubila razvojna sredstva.
      Kljub temu, da so nekatere človekove pravice in temeljne svoboščine še vedno omejene, so bili od začetka leta 2012 sprejeti nekateri pozitivni ukrepi, med katere štejejo zlasti odprava ukrepov za izredne razmere 7. januarja 2012, napovedani začetek političnega procesa 9. marca 2012, v okviru katerega naj bi bila do marca 2013 sprejeta nova ustava in ponovna vzpostavitev ustavne demokracije z novimi parlamentarnimi volitvami, ki naj bi bile izvedene do septembra 2014.
      EU priznava ta razvoj in v duhu partnerstva, ki je temelj Sporazuma o partnerstvu AKP-EU, izraža svojo pripravljenost, da v zvezi s tem začne nov formalni dialog. Tak formalni dialog bi bilo mogoče izvesti v okviru ponovne proučitve razmer na podlagi člena 96 Sporazuma o partnerstvu AKP-EU, ki bi sledila pričakovanemu uspešnemu zaključku vključujočega, verodostojnega in preglednega postopka posvetovanj o ustavi marca 2013.
      Zato se je EU odločila, da v okviru prvega odziva na ukrepe, ki jih je sprejel Fidži, podaljša uporabo veljavnih ustreznih ukrepov za to državo ter jih prilagodi, tako da se zlasti omogoči začetek razprav o načrtovanju programov za 11. Evropski razvojni sklad (ERS) in da se Fidži ob ustreznem času uradno obvesti o okvirni dodelitvi sredstev. Dokončanje, podpis in izvajanje programskih dokumentov za 11. ERS bo načrtovano skupaj s prihodnjo demokratično izvoljeno vlado. Zato je izrednega pomena, da se začasna vlada zaveže k vključujočemu, verodostojnemu in preglednemu postopku posvetovanj o ustavi in notranjepolitičnemu dialogu ter spoštuje zlasti zaveze glede človekovih pravic in pravne države ter dokončno odpravi obstoječe omejitve. Čeprav EU v svojem stališču upošteva bistvene elemente Sporazuma o partnerstvu AKP-EU in njegova temeljna načela, zlasti osrednjo vlogo dialoga in izpolnjevanje medsebojnih obveznosti, pa želi poudariti, da izid tega dialoga, kar zadeva EU, ni že vnaprej odločen.
      Če bo izid načrtovane ponovne proučitve razmer in formalnega dialoga pozitiven, bo EU znova proučila te ustrezne ukrepe. Nasprotno pa se, če se razmere na Fidžiju ne izboljšajo, ne bo mogoče izogniti nadaljnjim izgubam razvojnih sredstev EU, namenjenih tej državi. Zlasti bodo prihodnje odločitve EU o nacionalnem okvirnem programu za Fidži iz naslova 11. ERS odvisne od ocene dodatnega napredka pri ponovnem vzpostavljanju ustavne ureditve.
      EU poziva Fidži, naj do začetka formalnega dialoga nadaljuje in še stopnjuje okrepljeni politični dialog.
      Ustrezni ukrepi so naslednji:

                  —

                  humanitarna pomoč ter neposredna pomoč civilni družbi in ranljivim prebivalcem se lahko nadaljujeta,

                  —

                  dejavnosti sodelovanja, ki že potekajo, zlasti v okviru 8. in 9. ERS, so se lahko nadaljevale,

                  —

                  dejavnosti sodelovanja, ki bi pripomogle k obnovi demokracije in izboljšale javno upravljanje, se lahko izvajajo, razen v zelo izrednih okoliščinah,

                  —

                  izvajanje spremljevalnih ukrepov za reformo sladkornega sektorja za leto 2006 se je lahko nadaljevalo. Fidži je sporazum o financiranju na tehnični ravni podpisal 19. junija 2007. Upoštevati je treba, da sporazum o financiranju vključuje klavzulo o odložitvi,

                  —

                  kvota za sladkor za leto 2007 je nič,

                  —

                  kvota za sladkor za leto 2008 je bila na voljo pod pogojem, da se zagotovijo dokazi o verodostojni in pravočasni pripravi volitev v skladu z dogovorjenimi zavezami, zlasti glede popisa prebivalstva, ponovne določitve meja in volilne reforme v skladu z ustavo, da bi bili do 30. septembra 2007 sprejeti ukrepi, s katerimi bi se zagotovilo delovanje volilnega urada, vključno z imenovanjem volilnega nadzornika v skladu z ustavo. Ta kvota za sladkor za leto 2008 je bila izgubljena 31. decembra 2009,

                  —

                  kvota za sladkor za leto 2009 je bila ukinjena maja 2009 zaradi odločitve začasne vlade, da splošne volitve odloži do septembra 2014,

                  —

                  kvota za sladkor za leto 2010 je bila ukinjena pred 1. majem 2010, saj pri nadaljevanju demokratičnega procesa ni bilo doseženega nobenega napredka; vendar pa je bil glede na kritično stanje v sektorju sladkorja del kvote dodeljen za neposredno pomoč prebivalstvu, ki je neposredno odvisno od proizvodnje sladkorja, da bi se ublažile negativne socialne posledice. S temi sredstvi centralno upravlja delegacija EU v Suvi in se zagotavljajo brez posredovanja vlade,

                  —

                  lahko se nadaljujeta priprava in morebitni podpis večletnega okvirnega programa za spremljevalne ukrepe za reformo sladkornega sektorja za obdobje 2011–2013,

                  —

                  razpoložljivost okvirne dodelitve sredstev v večletnem okvirnem programu za spremljevalne ukrepe za nekdanje države podpisnice Protokola o sladkorju za obdobje 2011–2013 bo odvisna od dogovora, doseženega med posvetovanjem; če se dogovor ne doseže, se bodo lahko s temi sredstvi financirali samo ukrepi za zmanjšanje socialnih vplivov,

                  —

                  priprave na načrtovanje programov za 11. ERS se lahko začnejo, da bo Fidži ob ustreznem času uradno obveščen o okvirni dodelitvi sredstev,

                  —

                  za pripravo in izvajanje ključnih zavez, zlasti v podporo priprave in/ali izvajanja volitev, je mogoče proučiti možnosti za posebno podporo,

                  —

                  regionalno sodelovanje in udeležba Fidžija v njem ostaneta nespremenjena.

            Spremljanje zavez se bo izvajalo v skladu z zavezami iz Priloge k temu dopisu, ki se nanašajo na redni dialog, dejansko sodelovanje z misijami (za ocenjevanje in spremljanje) in poročanje.
      Poleg tega EU pričakuje, da bo Fidži v celoti sodeloval s Forumom pacifiških otokov pri izvajanju priporočil skupine uglednih oseb, ki so jih sprejeli zunanji ministri Foruma na srečanju v Vanuatuju 16. marca 2007. EU pozdravlja nedavni napredek glede sodelovanja s kontaktno skupino ministrov Foruma pacifiških otokov, ki je bila ustanovljena za spremljanje napredka pri pripravah Fidžija na volitve in pri obnovi demokracije.
      EU bo še naprej pozorno spremljala razmere na Fidžiju. Na podlagi člena 8 Sporazuma o partnerstvu AKP-EU bo s Fidžijem potekal okrepljen politični dialog, da se zagotovi spoštovanje človekovih pravic, obnova demokracije in spoštovanje pravne države, zaključil pa se bo, ko bosta obe strani ugotovili, da je okrepljeni dialog dosegel svoj namen.
      Če bo začasna vlada upočasnila ali prekinila izvajanje danih zavez ali pri tem nazadovala, si EU pridržuje pravico, da ponovno prilagodi ustrezne ukrepe.
      EU poudarja, da so privilegiji Fidžija pri njegovem sodelovanju z EU odvisni od spoštovanja bistvenih elementov Sporazuma o partnerstvu AKP-EU in načel iz Instrumenta za razvojno sodelovanje. Če Fidži želi prepričati EU, da je začasna vlada v celoti pripravljena uresničiti dane zaveze, je bistvenega pomena, da izvajanje dogovorjenih zavez v kratkem zelo napreduje.
      S spoštovanjem,
      V Bruslju,

            Za Svet

            Predsednik

            Za Komisijo

            Komisar

         PRILOGA K PRILOGI

            ZAVEZE, DOGOVORJENE Z REPUBLIKO FIDŽI

         A.   Spoštovanje demokratičnih načel

         Zaveza št. 1
         Svobodne in poštene parlamentarne volitve bodo izvedene v 24 mesecih od 1. marca 2007 ob upoštevanju ugotovitev ocene, ki jo bodo opravili neodvisni presojevalci, ki jih bo imenoval sekretariat Foruma pacifiških otokov. Postopki priprave in izvajanja volitev se bodo skupaj spremljali, prilagajali in popravljali, kot bo potrebno, na podlagi vzajemno dogovorjenih meril. To pomeni zlasti:

                     —

                     da bo začasna vlada do 30. junija 2007 sprejela časovni načrt z datumi za izvedbo različnih ukrepov, ki jih je treba sprejeti za pripravo novih parlamentarnih volitev,

                     —

                     da ta načrt določa časovne okvire za popis prebivalstva, ponovno določitev meja in volilno reformo,

                     —

                     da se ponovna določitev meja in volilna reforma izvedeta v skladu z ustavo,

                     —

                     da bodo sprejeti ukrepi, s katerimi se bo zagotovilo delovanje volilnega urada, vključno z imenovanjem volilnega nadzornika v skladu z ustavo do 30. septembra 2007,

                     —

                     da bo podpredsednik imenovan v skladu z ustavo.

               Zaveza št. 2
         Začasna vlada bo pri sprejemanju pomembnih zakonodajnih, proračunskih in drugih političnih pobud in sprememb upoštevala posvetovanja s civilno družbo ter drugimi zainteresiranimi stranmi.
         B.   Pravna država

         Zaveza št. 1
         Začasna vlada si bo po najboljših močeh prizadevala, da prepreči izjave varnostnih agencij, ki so namenjene zastraševanju.
         Zaveza št. 2
         Začasna vlada bo potrdila ustavo iz leta 1997 ter jamčila nemoteno in neodvisno delovanje ustavnih institucij, kot so fidžijska komisija za človekove pravice, komisija za javne službe in komisija za ustavne naloge. Ohranjena bosta bistvena neodvisnost in delovanje Velikega sveta poglavarjev.
         Zaveza št. 3
         Neodvisnost sodstva se v celoti spoštuje in omogoča se njegovo nemoteno delovanje, njegove odločitve pa upoštevajo vse zainteresirane strani, zlasti:

                     —

                     začasna vlada se zaveže, da bo sodišče v skladu z oddelkom 138(3) ustave imenovano do 15. julija 2007,

                     —

                     vsakršna imenovanja in/ali razrešitve sodnikov bodo odslej potekala ob strogem upoštevanju ustavnih določil in postopkovnih pravil,

                     —

                     vojska, policija ali začasna vlada se v nobenem primeru in v nikakršni obliki ne bodo vmešavale v sodni postopek, vključno s polnim spoštovanjem pravnega poklica.

               Zaveza št. 4
         Vsi kazenski postopki, povezani s korupcijo, se obravnavajo po ustreznih pravosodnih poteh in vsak drug organ, ki bo morda vzpostavljen za preiskavo domnevnih primerov korupcije, bo deloval v okviru ustavnih določil.
         C.   Človekove pravice in temeljne svoboščine

         Zaveza št. 1
         Začasna vlada bo sprejela vse potrebne ukrepe, da bodo preiskave ali obravnave vseh obtožb o kršitvi človekovih pravic v skladu z različnimi postopki in forumi po zakonih Fidžija.
         Zaveza št. 2
         Začasna vlada bo maja 2007 odpravila ukrepe za izredne razmere, če ne bo groženj nacionalni varnosti, javnemu redu in varnosti.
         Zaveza št. 3
         Začasna vlada si bo prizadevala zagotoviti, da bo fidžijska komisija za človekove pravice delovala povsem neodvisno ter v skladu z ustavo.
         Zaveza št. 4
         Svoboda izražanja in svoboda medijev v vseh oblikah se polno spoštujeta, kot to zagotavlja ustava.
         D.   Spremljanje izvajanja zavez

         Zaveza št. 1
         Začasna vlada se zavezuje, da bo ohranila reden dialog, ki bo omogočal potrjevanje doseženega napredka, organom/predstavnikom EU in Evropske komisije pa dala popoln dostop do vseh informacij, povezanih s človekovimi pravicami, mirno obnovo demokracije in pravno državo na Fidžiju.
         Zaveza št. 2
         Začasna vlada v celoti sodeluje z morebitnimi misijami EU za oceno in spremljanje napredka.
         Zaveza št. 3
         Začasna vlada vsake tri mesece od 30. junija 2007 naprej pošilja poročila o napredku glede bistvenih elementov Sporazuma iz Cotonouja in glede zavez.
         Ugotavlja se, da je nekatera vprašanja mogoče učinkovito obravnavati zgolj s pragmatičnim pristopom, ki priznava dejansko stanje razmer in je usmerjen v prihodnost.


title: Sklep Komisije z dne 21. aprila 1997 o vlogi Eurostata pri pripravi statističnih podatkov Skupnosti

text:
Pomembno pravno obvestilo

|

31997D0281

Uradni list L 112 , 29/04/1997 str. 0056 - 0057

		Sklep Komisijez dne 21. aprila 1997o vlogi Eurostata pri pripravi statističnih podatkov Skupnosti(97/281/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti, zlasti člena 155 Pogodbe,ker Uredba Sveta (ES) št. 322/97 z dne 17. februarja 1997 o statističnih podatkih Skupnosti [1] (v nadaljevanju: osnovna uredba) dodeljuje določene naloge in obveznosti organu Skupnosti, ki je vključen v pripravo statističnih podatkov;ker člen 2 osnovne uredbe za njene namene opredeljuje "organ Skupnosti" kot "službo Komisije, odgovorno za izvajanje nalog Komisije v zvezi s pripravo statističnih podatkov Skupnosti (Eurostat)";ker je za izvajanje osnovne uredbe treba opredeliti vlogo Eurostata pri pripravi statističnih podatkov Skupnosti;ker mora biti Eurostat sposoben za delovanje v skladu z načeli o nepristranskosti, zanesljivosti, relevantnosti, stroškovne učinkovitosti, statistične zaupnosti in preglednosti;ker je za zagotovitev koherentnosti, izvedljivosti in doslednosti statističnih podatkov Skupnosti treba ponovno poudariti pomen postopkov sodelovanja in usklajevanja med službami Komisije, ki sodelujejo pri pripravi teh informacij na ravni Skupnosti;ker je za izpolnjevanje osnovne uredbe treba zaščititi zaupne podatke, ki jih nacionalni organi in organi Skupnosti zbirajo za pripravo statističnih podatkov Skupnosti;ker morajo za izpolnjevanje osnovne uredbe državni organi in organi Skupnosti organizirati diseminacijo,SKLENILA:Člen 1CiljCilj tega sklepa je izvajanje Uredbe (ES) št. 322/97 ("osnovna uredba") v okviru notranje organizacije Komisije, zlasti opredelitev vloge in odgovornosti Statističnega urada Evropskih Skupnosti (Eurostat) skladno z razvijanjem nalog organa Skupnosti pri izvajanju statistike Skupnosti in z načeli, opredeljenimi v členu 10 osnovne uredbe.Člen 2EurostatEurostat je organ Skupnosti, opredeljen v četrti alinei člena 2 osnovne uredbe.Eurostat je služba Komisije, ki jo vodi generalni direktor.Člen 3NačelaEurostat izvaja svoje naloge v skladu z načeli nepristranskosti, zanesljivosti, relevantnosti, stroškovne učinkovitosti, statistični zaupnosti in preglednosti. Ta načela so opredeljena v členu 10 osnovne uredbe.Člen 4Naloge EurostataEurostat je v okviru Komisije in v dogovoru s Pripravljalnim odborom za statistične informacije [2] zadolžen za izvajanje statističnega programa Skupnosti, zlasti:(a) za pripravo norm in metod, ki omogočajo nepristransko, zanesljivo, relevantno in stroškovno učinkovito pripravo statističnih podatkov na celotnem ozemlju Skupnosti;(b) da v skladu z načeli diseminacije iz člena 11 osnovne uredbe omogoči dostop do statističnih podatkov Skupnosti organom Skupnosti, vladam držav članic, družbenim in gospodarskim subjektom, akademskim krogom in javnosti zaradi oblikovanja, izvajanja, spremljanja in ovrednotenja politike Skupnosti.V ta namen Eurostat:(a) raziskuje in razvija statistične metodologije in tehnologije;(b) pripravlja, razvija in pospešuje sprejem statističnih standardov Skupnosti v državah članicah, da bi se izboljšala primerljivost statističnih podatkov Skupnosti kot tudi stroškovna učinkovitost pri njihovi pripravi;(c) svetuje in nudi podporo državam članicam pri statističnih zadevah;(d) združuje statistične informacije na podlagi ustreznih podatkov, izvaja analize in zagotavlja tehnično razlago, da ne bi prihajalo do napačnega tolmačenja ali analize;(e) zbira od nacionalnih organov za statistiko in sekretariatov mednarodnih organizacij statistične podatke, potrebne za statistične namene Skupnosti;(f) krepi proces sodelovanja z in med nacionalnimi organi za statistiko, z medsebojnimi izmenjavami strokovnjakov, udeležbo v statističnih akcijah ter pri pripravljanju sistemov usposabljanja;(g) sodeluje z mednarodnimi organizacijami in tretjimi državami, da omogoči primerljivost statističnih podatkov Skupnosti s statističnimi podatki, pripravljenimi v drugih statističnih sistemih, in, če je to primerno, nudi podporo tretjim državam pri izboljšavi njihovih statističnih sistemov;(h) nadgrajuje strokovno znanje in usposobljenost osebja Komisije, ki dela na področju statistike Skupnosti.Člen 5Tehnična samostojnostNa svojem področju pristojnosti je Eurostat zadolžen za izbor tistih znanstvenih postopkov, opredelitev in metodologij, ki so najbolj ustrezne za doseganje načel in ciljev, določenih v osnovni uredbi.Člen 6Sodelovanje drugih služb Komisije pri pripravi statističnih podatkov SkupnostiKomisija lahko odloči, da poleg Eurostata v procesu priprave statističnih podatkov Skupnosti sodelujejo tudi druge službe. Odloča tudi o tem, v kateri dejavnosti sodelujejo in do katere mere.Člen 7Odgovornosti za usklajevanje in sodelovanjeEurostat znotraj Komisije in ob sodelovanju Pripravljalnega odbora za statistične informacije v skladu s sklepi, ki jih je sprejela Komisija dne 28. februarja 1990 o usklajevanju nalog statistike in vlogi Eurostata [3] in dne 29. februarja 1996 o izboljšavah pri delu v Komisiji na področju statistike [4]:(a) usklajuje vse statistične dejavnosti pri pripravi in izvajanju akcij Skupnosti na področju statistike; in(b) zagotavlja ustrezno raven sodelovanja z drugimi organi Skupnosti.Člen 8Statistični program SkupnostiV skladu z določbami iz Poglavij I in II osnovne uredbe vse dejavnosti služb Komisije na področju statistike Skupnosti določa Statistični program Skupnosti.Člen 9Uporaba zaupnih podatkovPodatki, ki štejejo za zaupne po členu 13 osnovne uredbe, so znotraj Komisije v skladu s členi Poglavja V osnovne uredbe dostopni samo uradnim osebam Eurostata, drugim uslužbencem Eurostata in drugim fizičnim osebam, ki jih pogodbeno zaposluje Eurostat. Te podatke lahko uporabijo samo v namene, ki so opredeljeni v okviru osnovne uredbe.Člen 10Dostop do administrativnih podatkov in njihova uporabaV skladu s členom 16 osnovne uredbe ima Eurostat dostop do vseh virov administrativnih podatkov, s katerimi razpolagajo službe Skupnosti, kadarkoli potrebuje take podatke za pripravo statističnih podatkov Skupnosti.Člen 11DiseminacijaEurostat zagotavlja, da se statistični podatki Skupnosti skupaj s tehničnimi pojasnili o njihovi uporabi diseminirajo na način, ki omogoča enostaven in nepristranski dostop do statističnih informacij Skupnosti na celotnem območju Skupnosti.V Bruslju, 21. aprila 1997Za KomisijoYves-Thibault De SilguyČlan Komisije[1] UL L 52, 22.2.1997, str. 1.[2] Ustanovljen z uradnim sporočilom Komisije z dne 26. septembra 1991 (SEC(91) 1793).[3] Glej SEC(90) 337.[4] Glej SEC(96) 253/4.--------------------------------------------------


title: Sklep Sveta (EU) 2015/773 z dne 11. maja 2015 o ustanovitvi Odbora za socialno zaščito in razveljavitvi Sklepa 2004/689/ES

text:
               14.5.2015

               SL

               Uradni list Evropske unije

               L 121/16

         SKLEP SVETA (EU) 2015/773
   z dne 11. maja 2015
   o ustanovitvi Odbora za socialno zaščito in razveljavitvi Sklepa 2004/689/ES
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 160 Pogodbe,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Komisija je v sporočilu „Skupna strategija za posodobitev socialne zaščite“ z dne 14. julija 1999 predlagala okrepitev sodelovanja na področju socialne zaščite med drugim tudi z ustanovitvijo skupine visokih uradnikov.

               (2)

               Evropski parlament je v resoluciji z dne 16. februarja 2000 pozdravil sporočilo Komisije in oblikovanje takšne skupine.

               (3)

               Svet je v sklepih z dne 17. decembra 1999 o okrepitvi sodelovanja za posodobitev in izboljšanje socialne zaščite (1) podprl predlog Komisije za ustanovitev mehanizma za okrepljeno sodelovanje, ki je rezultat dela skupine visokih uradnikov za izvajanje te dejavnosti. Poudaril je, da naj bi tovrstno sodelovanje zajemalo vse oblike socialne zaščite ter po potrebi državam članicam pomagalo izboljšati in okrepiti njihove sisteme socialne zaščite v skladu z nacionalnimi prednostnimi nalogami. Prav tako je opozoril na pristojnost držav članic za organizacijo in financiranje socialne zaščite in v okviru splošnega izziva, ki ga predstavlja posodobitev sistemov socialne zaščite, potrdil štiri splošne cilje, ki jih je opredelila Komisija, in sicer: zagotoviti, da se delo splača in zagotavlja redni dohodek, zagotoviti varne pokojnine in vzdržen pokojninski sistem, spodbujati socialno vključevanje in zagotavljati visokokakovostno in trajnostno zdravstveno varstvo. Svet je tudi poudaril, da mora biti enakost žensk in moških vključena v vse dejavnosti, povezane s temi štirimi cilji. Na koncu je ugotovil, da imajo vsi ti cilji skupne finančne vidike.

               (4)

               Evropski svet je na zasedanju 23. in 24. marca 2000 v Lizboni sprejel sklepe, v katerih je potrdil pomen socialne zaščite za nadaljnji razvoj in posodobitev aktivne in dinamične socialne države v Evropi ter pozval Svet, naj okrepi sodelovanje med državami članicami z izmenjavo izkušenj in primerov najboljših praks na podlagi izboljšanih informacijskih mrež.

               (5)

               Evropski svet je v Nici in na poznejših zasedanjih redno odobraval delo Odbora za socialno zaščito za spodbujanje in krepitev izmenjave na področju politike in usklajevanja na področju socialne zaščite na ravni Unije.

               (6)

               Odbor za socialno zaščito, ustanovljen s Sklepom Sveta 2000/436/ES (2), ki je bil razveljavljen in nadomeščen s Sklepom Sveta 2004/689/ES (3), jasno dokazuje, da je kot svetovalno telo v pomoč tako Svetu kot Komisiji, in aktivno prispeva k razvoju odprte metode koordinacije (OMK), uvedene na zasedanju Evropskega sveta 23. in 24. marca 2000 v Lizboni. V mnenju Odbora za socialno zaščito o novi spodbudi socialni OMK v okviru strategije Evropa 2020, ki ga je Svet potrdil 17. junija 2011, je bilo ponovno potrjeno, da cilji in instrumenti OMK na socialnem področju še naprej veljajo. Ta sklep bi moral odražati vlogo Odbora v okviru OMK.

               (7)

               Evropski svet je v sklepih, sprejetih na zasedanju 27. in 28. junija 2013, navedel, da bi bilo treba okrepiti socialno razsežnost ekonomske in monetarne unije. Najprej je treba bolje spremljati in upoštevati razmere na trgu dela in socialni položaj v ekonomski in monetarni uniji, zlasti z uporabo ustreznih socialnih in zaposlovalnih kazalnikov v okviru evropskega semestra. Poleg tega je ob doslednem upoštevanju nacionalnih pristojnosti pomembno zagotoviti boljše usklajevanje zaposlovalnih in socialnih politik.

               (8)

               Evropski svet je v sklepih z dne 24. in 25. oktobra 2013 navedel, da se bo usklajevanje ekonomskih politik, politik zaposlovanja in socialnih politik še okrepilo v skladu z obstoječimi postopki in ob doslednem spoštovanju nacionalnih pristojnosti. Bil je mnenja, da se je treba bolj zavzeti za okrepitev sodelovanja med različnimi sestavami Sveta, da bi lahko zagotovili skladnost teh politik s skupnimi cilji.

               (9)

               Ta sklep bi moral odražati razvoj evropskega semestra in vlogo Odbora v tem procesu. V Uredbi Sveta (ES) št. 1466/97 (4), je določeno, da se v okviru evropskega semestra po potrebi posvetuje z Ekonomsko-finančnim odborom, Odborom za ekonomsko politiko, Odborom za zaposlovanje in Odborom za socialno zaščito. Poleg tega je v Uredbi (EU) št. 1176/2011 Evropskega parlamenta in Sveta (5) določeno, da se morajo v poglobljenem pregledu po potrebi upoštevati priporočila ali pozivi Sveta, naslovljeni na države članice. Določa tudi, da se v načrtu popravljalnih ukrepov za vse države članice, proti katerim se uvede postopek v zvezi s čezmernim neravnotežjem, upošteva ekonomski in socialni učinek ukrepov politik, sam načrt pa je skladen s širšimi smernicami ekonomskih politik in s smernicami za zaposlovanje.

               (10)

               Odbor in organi Unije, vključeni v usklajevanje ekonomskih in socialnih politik, zlasti Odbor za zaposlovanje, Ekonomsko-finančni odbor in Odbor za ekonomsko politiko, bi morali tesno sodelovati. Po potrebi in v medsebojnem dogovoru med zadevnimi odbori lahko sodelovanje Odbora z Odborom za zaposlovanje, Ekonomsko-finančnim odborom in Odborom za ekonomsko politiko vključuje organiziranje skupnih sej, zlasti v okviru vlog teh odborov znotraj evropskega semestra.

               (11)

               Da bi Odbor lahko učinkovito uresničeval svoj mandat iz Pogodbe in da se zagotovi prožnost, potrebna za prilagajanje časovnemu načrtu dejavnosti Odbora, zlasti v okviru cikla evropskega semestra, bi bilo treba pregledati določbe o upravljanju, povezane z delovanjem Odbora, z namenom zagotovitve učinkovitosti in kontinuitete.

               (12)

               Sklep 2004/689/ES bi bilo treba razveljaviti –

         SPREJEL NASLEDNJI SKLEP:
   Člen 1
   Ustanovitev
   Ob doslednem spoštovanju Pogodbe in upoštevanju pristojnosti institucij in organov Unije se ustanovi Odbor za socialno zaščito (v nadaljnjem besedilu: Odbor), ki ima svetovalni status, za spodbujanje sodelovanja v okviru politik socialne zaščite med državami članicami in s Komisijo.
   Člen 2
   Naloge
   1.   Naloge Odbora so:

               (a)

               spremljati socialne razmere in razvoj politik socialne zaščite v državah članicah in Uniji;

               (b)

               spodbujati izmenjavo informacij, izkušenj in dobre prakse med državami članicami in s Komisijo;

               (c)

               brez poseganja v člen 240 Pogodbe' pripravljati poročila in mnenja ali opravljati druga dela na področjih, ki so v njegovi pristojnosti, na zahtevo Sveta ali Komisije ali na lastno pobudo.

         2.   Za namene odstavka 1, Odbor zlasti:

               (a)

               uporabi odprto metodo koordinacije, vključno z uporabo skupaj dogovorjenih instrumentov spremljanja in izvajanjem medsebojno dogovorjene ureditve vrednotenja pri izvajanju skupnih ciljev, dogovorjenih v Svetu;

               (b)

               prispeva k vsem vidikom evropskega semestra v okviru svojih pristojnosti in o njih poroča Svetu;

               (c)

               po potrebi sodeluje z drugimi pristojnimi organi in odbori, ki obravnavajo socialne zadeve in zadeve ekonomske politike, kot so Odbor za zaposlovanje, Ekonomsko-finančni odbor, Odbor za ekonomsko politiko in Delovna skupina na visoki ravni za javno zdravje.

         3.   Odbor vsako leto sprejme delovni program, pri čemer upošteva prednostne naloge politik Sveta in Komisije. Delovni program se posreduje Svetu.
   4.   Odbor pri izpolnjevanju svojega mandata sodeluje s socialnimi partnerji. V ta namen vzpostavi stike s socialnimi partnerji, zastopanimi na Tristranskem socialnem vrhu za rast in zaposlovanje, ustanovljenem s Sklepom Sveta 2003/174/ES (6). Vzpostavi tudi ustrezne stike s socialnimi nevladnimi organizacijami ob upoštevanju njihovih vlog in odgovornosti, ki jih imajo na področju socialne zaščite. O dejavnostih Odbora je obveščen tudi Evropski parlament.
   5.   Odbor se lahko po potrebi, glede na dnevni red, obrne na zunanje strokovnjake.
   6.   Odbor vzpostavi stike s predstavniki držav kandidatk.
   Člen 3
   Članstvo
   1.   Vsaka država članica in Komisija imenujejo po dva člana Odbora. Imenujejo lahko tudi dva nadomestna člana.
   2.   Države članice in Komisija si karseda prizadevajo pri sestavi Odbora doseči uravnoteženo zastopanost spolov.
   Člen 4
   Delovanje
   1.   Odbor izvoli svojega predsednika med člani, ki so jih imenovale države članice, za dvoletni mandat. Predsednik je lahko ponovno izvoljen za še en dvoletni mandat. Odbor lahko v ustrezno utemeljenih primerih mandat predsednika podaljša za največ osem mesecev, da se zagotovita učinkovitost in kontinuiteta dela. Predsednik lahko svojo funkcijo opravlja največ štiri leta in osem mesecev.
   2.   Predsedniku pomagajo štirje podpredsedniki, od katerih dva izvoli Odbor med svojimi člani za dobo dveh let in z možnostjo enkratnega ponovnega imenovanja. Tretji podpredsednik je predstavnik iz države članice, ki predseduje Svetu. Četrti podpredsednik pa je predstavnik iz države članice, ki bo naslednja predsedovala Svetu.
   3.   Predsednik svojo glasovalno pravico prenese na svojega nadomestnega člana.
   4.   Seje Odbora skliče predsednik na lastno pobudo ali na zahtevo vsaj polovice članov Odbora.
   5.   Odbor določi svoj poslovnik.
   6.   Stroški se povrnejo v skladu z veljavnimi upravnimi pravili.
   7.   Komisija daje Odboru ustrezno analitično in organizacijsko podporo. Komisija za sekretarja določi enega od svojih uslužbencev. Sekretar in uslužbenci, ki sekretarju pomagajo, delujejo po navodilih Odbora, ko Odboru zagotavljajo pomoč pri izvajanju njegovih nalog. Glede sklicevanja sej se sekretar usklajuje z generalnim sekretariatom Sveta.
   Člen 5
   Delovne skupine
   1.   Odbor lahko preučitev določenih vprašanj zaupa nadomestnim članom ali v ta namen ustanovi delovne skupine. Taki delovni skupini predseduje bodisi podpredsednik Odbora, član Odbora ali njegov nadomestni član, uslužbenec Komisije ali član delovne skupine same, ki ga imenuje Odbor.
   2.   Komisija delovnim skupinam zagotovi ustrezno analitično in organizacijsko podporo.
   3.   Delovne skupine lahko za pomoč zaprosijo strokovnjake.
   4.   Odbor lahko z drugimi odbori ali organi ustanovi skupne delovne skupine; ustanovitev in pravila, ki urejajo tako delovno skupino, se določijo skupaj.
   Člen 6
   Prehodne določbe
   Mandat člana, izvoljenega v skladu s členom 3 Sklepa 2004/689/ES, traja do konca zadevnega mandata, določenega v členu 4 tega sklepa. Za začetek takšnega mandata se šteje datum izvolitve v skladu s členom 3 Sklepa 2004/689/ES.
   Člen 7
   Razveljavitev
   Sklep 2004/689/ES se razveljavi na dan, ko se Odbor prvič sestane po začetku veljavnosti tega sklepa. Prvi sestanek Odbora je najpozneje štiri mesece po dnevu sprejetja tega sklepa.
   Člen 8
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Bruslju, 11. maja 2015

            Za Svet

            Predsednik

         J. DŪKLAVS

      (1)  UL C 8, 12.1.2000, str. 7.

      (2)  Sklep Sveta 2000/436/ES z dne 29. junija 2000 o ustanovitvi Odbora za socialno zaščito (UL L 172, 12.7.2000, str. 26).

      (3)  Sklep Sveta 2004/689/ES z dne 4. oktobra 2004 o ustanovitvi Odbora za socialno zaščito in razveljavitvi Sklepa 2000/436/ES (UL L 314, 13.10.2004, str. 8).

      (4)  Uredba Sveta (ES) št. 1466/97 z dne 7. julija 1997 o okrepitvi nadzora nad proračunskim stanjem ter o nadzoru in usklajevanju gospodarskih politik (UL L 209, 2.8.1997, str. 1).

      (5)  Uredba (EU) št. 1176/2011 Evropskega parlamenta in Sveta z dne 16. novembra 2011 o preprečevanju in odpravljanju makroekonomskih neravnotežij (UL L 306, 23.11.2011, str. 25).

      (6)  Sklep Sveta 2003/174/ES z dne 6. marca 2003 o ustanovitvi Tristranskega socialnega vrha za rast in zaposlovanje (UL L 70, 14.3.2003, str. 31).


title: Sklep Sveta (EU) 2015/633 z dne 20. aprila 2015 o predložitvi predloga za vključitev dodatnih kemikalij v Prilogo A k Stockholmski konvenciji o obstojnih organskih onesnaževalih v imenu Evropske unije

text:
               23.4.2015

               SL

               Uradni list Evropske unije

               L 104/14

         SKLEP SVETA (EU) 2015/633
   z dne 20. aprila 2015
   o predložitvi predloga za vključitev dodatnih kemikalij v Prilogo A k Stockholmski konvenciji o obstojnih organskih onesnaževalih v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropska skupnost je dne 14. oktobra 2004 s Sklepom Sveta 2006/507/ES (1) odobrila Stockholmsko konvencijo o obstojnih organskih onesnaževalih (v nadaljnjem besedilu: Konvencija).

               (2)

               Kot pogodbenica Konvencije lahko Unija daje predloge za spremembo prilog h Konvenciji. Priloga A h Konvenciji navaja obstojna organska onesnaževala, ki jih je treba odpraviti.

               (3)

               Glede na razpoložljive znanstvene informacije in poročila o pregledu ter ob upoštevanju meril za pregled iz Priloge D h Konvenciji kažejo perfluorooktanojska kislina (PFOA), njene soli in snovi, sorodne PFOA, ki se lahko pod določenimi okoljskimi pogoji razgradijo v PFOA (v nadaljnjem besedilu: PFOA in njene spojine), lastnosti obstojnih organskih onesnaževal.

               (4)

               V skladu s členom 59(1) Uredbe (ES) št. 1907/2006 Evropskega Parlamenta in Sveta (2) ter dokumentacijo, pripravljeno na podlagi Priloge XV k navedeni uredbi, so bile PFOA in njene amonijeve soli (APFO) vključene na seznam snovi, ki vzbujajo veliko zaskrbljenost, saj je bilo zanje ugotovljeno, da izpolnjujejo merila iz točke (c) člena 57 navedene uredbe kot strupene za razmnoževanje kategorije 1B, zlasti pa, da izpolnjujejo tudi merila iz točke (d) člena 57 navedene uredbe kot snovi, ki so obstojne, se kopičijo v organizmu in so strupene.

               (5)

               Na podlagi člena 69(4) Uredbe (ES) št. 1907/2006 so PFOA in njene spojine trenutno obravnavane v drugi dokumentaciji, ki se pripravlja v skladu s Prilogo XV k navedeni uredbi, ki je bila predložena Evropski agenciji za kemikalije, in sicer z namenom omejiti proizvodnjo, dajanje v promet ali uporabo PFOA in njenih spojin kot takih ali kot sestavin v drugih snoveh, zmeseh ali izdelkih.

               (6)

               PFOA in njene spojine so snovi, za katere je značilna disperzivna uporaba po celem svetu in vsesplošna prisotnost v okolju. Nujno je ukrepanje na širši mednarodni ravni, saj ukrepi, sprejeti na ravni Unije, zaradi možnosti za prenos PFOA v okolju na velike razdalje ne zadostujejo za zagotavljanje visoke stopnje varstva okolja in zdravja ljudi.

               (7)

               Unija bi zato morala predložiti predlog Sekretariatu Konvencije za uvrstitev PFOA in njenih spojin v Prilogo A h Konvenciji. Navedeni predlog in stališče Unije glede pogojev za uvrstitev PFOA in njenih spojin v Prilogo A h Konvenciji bi morala upoštevati katere koli pomembne informacije, pridobljene med postopkom za omejitev na podlagi členov 68 do 73 Uredbe (ES) št. 1907/2006, ki poteka –

         SPREJEL NASLEDNJI SKLEP:
   Člen 1
   1.   Unija predloži predlog za uvrstitev perfluorooktanojske kisline in njenih spojin v Prilogo A k Stockholmski konvenciji o obstojnih organskih onesnaževalih.
   2.   Komisija Sekretariatu Konvencije sporoči predlog v imenu Unije z vsemi zahtevanimi informacijami v skladu s Prilogo D h Konvenciji.
   Člen 2
   Ta sklep začne veljati na dan sprejetja.

      V Luxembourgu, 20. aprila 2015

            Za Svet

            Predsednik

         J. DŪKLAVS

      (1)  Sklep Sveta 2006/507/ES z dne 14. oktobra 2004 o sklenitvi, v imenu Evropske skupnosti, Stockholmske konvencije o obstojnih organskih onesnaževalih (UL L 209, 31.7.2006, str. 1).

      (2)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).


title: Sklep Komisije z dne 13. novembra 1974 o spremembi Sklepa z dne 13. januarja 1971 glede sedeža generalnega direktorja Skupnega centra za jedrske raziskave in njegovih oddelkov

text:
Pomembno pravno obvestilo

|

31974D0578

Uradni list L 316 , 26/11/1974 str. 0012 - 0012 finska posebna izdaja: poglavje 12 zvezek 1 str. 0063  švedska posebna izdaja: poglavje 12 zvezek 1 str. 0063  grška posebna izdaja: poglavje 01 zvezek 1 str. 0226  španska posebna izdaja: poglavje 12 zvezek 2 str. 0016  portugalska posebna izdaja poglavje 12 zvezek 2 str. 0016

		Sklep Komisijez dne 13. novembra 1974o spremembi Sklepa z dne 13. januarja 1971 glede sedeža generalnega direktorja Skupnega centra za jedrske raziskave in njegovih oddelkov(74/578/Euratom)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za atomsko energijo in zlasti člena 8 Pogodbe;ker je Komisija 13. januarja 1971 [1] sprejela Sklep o reorganizaciji Skupnega centra za jedrske raziskave;ker je treba zgoraj navedeni sklep spremeniti v zvezi s sedežem generalnega direktorja Skupnega centra za jedrske raziskave,SKLENILA:Edini člen"Sedež generalnega direktorja in oddelkov, ki so neposredno vezani nanj, je Bruselj."V Bruslju, 13. novembra 1974Za KomisijoFrançois-Xavier OrtoliPredsednik[1] UL L 16, 20.1.1971, str. 14.--------------------------------------------------


title: 2011/780/EU: Sklep Sveta z dne 28. novembra 2011 o stališču Evropske unije v Skupnem odboru EGP glede spremembe Priloge XIII (Promet) k Sporazumu EGP

text:
               2.12.2011

               SL

               Uradni list Evropske unije

               L 319/1

         SKLEP SVETA
   z dne 28. novembra 2011
   o stališču Evropske unije v Skupnem odboru EGP glede spremembe Priloge XIII (Promet) k Sporazumu EGP
   (2011/780/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1), in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Priloga XIII k Sporazumu o Evropskem gospodarskem prostoru (v nadaljnjem besedilu: Sporazum) vsebuje posebne določbe in ureditve glede prometa.

               (2)

               Glavni cilj Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (2) je vzpostaviti in ohraniti visoko enotno stopnjo varnosti civilnega letalstva znotraj Unije.

               (3)

               Dejavnosti Evropske agencije za varnost v letalstvu lahko vplivajo na stopnjo varnosti civilnega letalstva v Evropskem gospodarskemu prostoru.

               (4)

               Uredbo (ES) št. 216/2008 bi bilo treba torej vključiti v Sporazum, zato da bi omogočili polno sodelovanje držav Efte v Evropski agenciji za varnost v letalstvu.

               (5)

               Ker Uredba (ES) št. 216/2008 razveljavlja Uredbo (ES) št. 1592/2002 (3), ki je vključena v Sporazum, bi bilo treba Uredbo (ES) št. 1592/2002 v okviru Sporazuma razveljaviti.

               (6)

               Prilogo XIII k Sporazumu bi bilo treba ustrezno spremeniti.

               (7)

               Unija bi morala v okviru Skupnega odbora EGP sprejeti stališče, ki je priloženo v osnutku Sklepa –

         SPREJEL NASLEDNJI SKLEP:
   Člen 1
   Stališče Evropske unije v Skupnem odboru EGP o predvideni spremembi Priloge XIII (Promet) k Sporazumu temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Bruslju, 28. novembra 2011

            Za Svet

            Predsednica

         K. SZUMILAS

      (1)  UL L 305, 30.11.1994, str. 6.

      (2)  UL L 79, 19.3.2008, str. 1.

      (3)  Uredba Evropskega parlamenta in Sveta (ES) št. 1592/2002 z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (UL L 240, 7.9.2002, str. 1).

      OSNUTEK
      SKLEP št. …/2011 SKUPNEGA ODBORA EGP
      z dne …
      o spremembi Priloge XIII (Promet) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,
      ob upoštevanju naslednjega:

                  (1)

                  Priloga XIII k Sporazumu je bila spremenjena s Sklepom Skupnega odbora EGP št. …/… z dne … (1).

                  (2)

                  Glavni cilj Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (2) je vzpostaviti in ohraniti visoko enotno stopnjo varnosti civilnega letalstva znotraj Unije.

                  (3)

                  Dejavnosti Evropske agencije za varnost v letalstvu lahko vplivajo na stopnjo varnosti civilnega letalstva v Evropskem gospodarskemu prostoru.

                  (4)

                  Uredbo (ES) št. 216/2008 bi bilo treba torej vključiti v Sporazum, da se omogoči polno sodelovanje držav Efte v Evropski agenciji za varnost v letalstvu.

                  (5)

                  Uredba (ES) št. 216/2008 razveljavlja Uredbo (ES) št. 1592/2002 Evropskega parlamenta in Sveta (3), ki je vključena v Sporazum in bi jo bilo treba zato v okviru Sporazuma razveljaviti –

            SPREJEL NASLEDNJI SKLEP:
      Člen 1
      Priloga XIII k Sporazumu se spremeni, kakor je opredeljeno v Prilogi k temu sklepu.
      Člen 2
      Besedilo Uredbe (ES) št. 216/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati … pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma. (4)

      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju, …

               Za Skupni odbor EGP

               Predsednik

               Sekretarja Skupnega odbora EGP

         (1)  UL L …

         (2)  UL L 79, 19.3.2008, str. 1.

         (3)  UL L 240, 7.9.2002, str. 1.

         (4)  [Navedena ni nobena ustavna zahteva.] [Navedene so ustavne zahteve.]

         Izjava držav Efte k Sklepu št. … Skupnega odbora EGP o vključitvi Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES v Sporazum

            „Uredba (ES) št. 216/2008 Evropskega parlamenta in Sveta med drugim obravnava pristojnost za naložitev glob in periodičnih kazni na področju varnosti letalstva. Vključitev te uredbe ne vpliva na institucionalne rešitve glede prihodnjih ukrepov podeljevanja pooblastil za naložitev sankcij.“

         PRILOGA

            k Sklepu št. … Skupnega odbora EGP

         Priloga XIII k Sporazumu se spremeni:

                     1.

                     v točki 66a (Direktiva Sveta (EGS) št. 3922/91) in točki 66r (Direktiva 2004/36/ES Evropskega parlamenta in Sveta) se doda naslednja alinea:

                                 „—

                                    32008 R 0216: Uredba (ES) št. 216/2008 Evropskega parlamenta in Sveta z dne 20. februarja 2008 (UL L 79, 19.3.2008, str. 1).“;

                     2.

                     v točki 68a (Direktiva Sveta 91/670/EGS) se doda naslednje:
                     „, kakor jo spreminja:

                                 —

                                    32008 R 0216: Uredba (ES) št. 216/2008 Evropskega parlamenta in Sveta z dne 20. februarja 2008 (UL L 79, 19.3.2008, str. 1).“;

                     3.

                     besedilo točke 66n (Uredba Evropskega parlamenta in Sveta (ES) št. 1592/2002) se nadomesti z naslednjim:
                     „32008 R 0216: Uredba (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (UL L 79, 19.3.2008, str. 1).
                     V tem sporazumu veljajo določbe Uredbe v skladu z naslednjimi prilagoditvami:

                                 (a)

                                 če v nadaljevanju ni določeno drugače in ne glede na določbe Protokola 1 k Sporazumu, se razume, da izraz ‚država(-e) članica(-e)‘ iz Uredbe poleg pomena v Uredbi vključuje še države Efte. Uporablja se odstavek 11 Protokola 1;

                                 (b)

                                 kar zadeva države Efte, Agencija pomaga pri opravljanju nalog Nadzornega organa Efte ali Stalnega odbora, če in kadar je to primerno. Agencija in Nadzorni organ Efte ali Stalni odbor po potrebi sodelujejo in izmenjujejo informacije;

                                 (c)

                                 nobena določba v tej uredbi se ne sme razlagati tako, da bi se na Agencijo prenesla pooblastila za ukrepanje v imenu držav Efte v skladu z mednarodnimi sporazumi za kateri koli drug namen kot za pomoč pri izvajanju njihovih obveznosti v skladu z navedenimi sporazumi;

                                 (d)

                                 člen 12 se spremeni:

                                             (i)

                                             v odstavku 1 se za besedo „Skupnost“ vstavi besede „ali država Efte“;

                                             (ii)

                                             odstavek 2 se nadomesti z naslednjim:
                                             „Kadar koli se Unija pogaja s tretjo državo za sklenitev sporazuma, ki predvideva, da lahko država članica ali Agencija izda certifikate na podlagi certifikatov, ki so jih izdali letalski organi te tretje države, si prizadeva pridobiti za države Efte ponudbo podobnega sporazuma z zadevno tretjo državo. Države Efte pa si s tretjimi državami prizadevajo skleniti sporazume, ki ustrezajo sporazumom Unije.“;

                                 (e)

                                 v členu 14(7) se doda naslednji pododstavek:
                                 „Brez poseganja v odstavek 4(d) Protokola 1 k Sporazumu EGP mora Komisija, ko si z Nadzornim organom Efte izmenja informacije o sklepu, ki se sprejme v skladu s tem odstavkom, informacije, ki jih je dobila od Nadzornega organa Efte, sporočiti državam članicam EU, Nadzorni organ Efte pa mora informacije, ki jih je dobil od Komisije, sporočiti državam Efte.“;

                                 (f)

                                 členu 15 se doda naslednji odstavek:
                                 „5.   Za uporabo te uredbe se tudi za katere koli druge dokumente agencije v zvezi z državami Efte uporablja Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije.“;

                                 (g)

                                 členu 17(2)(b) se doda:
                                 „Agencija prav tako pomaga Nadzornemu organu Efte in mu nudi enako pomoč, če so taki ukrepi in naloge v njegovi pristojnosti v skladu s Sporazumom.“;

                                 (h)

                                 člen 17(2)(e) se nadomesti z naslednjim:
                                 „v okviru svoje pristojnosti izvaja tiste funkcije in naloge, ki jih pogodbenicam pripisujejo veljavne mednarodne konvencije, zlasti Čikaška konvencija. Nacionalni letalski organi držav Efte izvajajo le takšne funkcije in naloge, ki so predvidene v tej uredbi.“;

                                 (i)

                                 v členu 20 se prvi stavek nadomesti z naslednjim:
                                 „V zvezi s proizvodi, deli in opremo iz člena 4(1)(a) in (b) agencija po potrebi in kakor določajo Čikaška konvencija ali njene priloge izvaja funkcije in naloge države načrtovanja, izdelave ali registracije, ki zadevajo odobritev načrta. Nacionalni letalski organi držav Efte izvajajo le takšne funkcije in naloge, ki so jim bile dodeljene v skladu s tem členom.“;

                                 (j)

                                 člen 24 se spremeni:

                                             (i)

                                             odstavku 1 se doda:
                                             „Agencija poroča Nadzornemu organu Efte o inšpekcijskih pregledih standardiziranja v državi Efte.“;

                                             (ii)

                                             odstavku 4 se doda:
                                             „Glede držav Efte se z agencijo posvetuje Nadzorni organ Efte.“;

                                 (k)

                                 v členu 25(1) se doda naslednje:
                                 „Pooblastila za naložitev glob in periodičnih kazni osebam ali podjetjem, katerim je Agencija izdala certifikat, se, če te osebe prebivajo ali imajo ta podjetja sedež v državi Efte, dodelijo Nadzornemu organu Efte.“;

                                 (l)

                                 v členu 25(4) se besedilo „Sodišče Evropskih skupnosti“ nadomesti z „Sodišče Efte“, beseda „Komisija“ pa z „Nadzorni organ Efte“, kar zadeva države Efte;

                                 (m)

                                 členu 29 se doda naslednji odstavek:
                                 „4.   Z odstopanjem od člena 12(2)(a) Pogojev za zaposlitev drugih uslužbencev Evropske unije lahko državljani držav Efte, ki uživajo vse državljanske pravice, sklenejo pogodbo o zaposlitvi z izvršnim direktorjem Agencije.“;

                                 (n)

                                 v členu 30 se doda:
                                 „Države Efte uporabljajo za Agencijo in njeno osebje Protokol o privilegijih in imunitetah Evropske unije ter veljavna pravila, sprejeta na podlagi navedenega protokola.“;

                                 (o)

                                 v člen 32(1) se za besedo „Skupnost“ vstavi naslednje besedilo:
                                 „ter islandskem in norveškem jeziku.“;

                                 (p)

                                 za členom 33(2)(c) se vstavi naslednja točka:

                                             „(ca)

                                             Splošno letno poročilo in delovni program Agencije se v skladu z odstavkoma (b) in (c) pošljeta Nadzornemu organu Efte.“;

                                 (q)

                                 členu 34 se doda naslednji odstavek:
                                 „4.   Države Efte polno sodelujejo v upravnem odboru ter imajo v njem enake pravice in obveznosti kot države članice EU razen pravice do glasovanja.“;

                                 (r)

                                 členu 41 se doda naslednji odstavek:
                                 „6.   Državljani držav Efte so lahko člani, vključno s predsedniki, komisije za pritožbe. Komisija pri pripravljanju seznama oseb iz odstavka 3 upošteva tudi primerne osebe z državljanstvom držav Efte.“;

                                 (s)

                                 na koncu člena 54(1) se vstavi naslednje besedilo:
                                 „V zvezi z državami Efte Agencija pomaga Nadzornemu organu EFTA pri izvajanju prej navedenih nalog.“;

                                 (t)

                                 v prvem stavku člena 58(3) se za besedo „Pogodba“ doda naslednje besedilo:
                                 „, ali v islandščini ali norveščini“;

                                 (u)

                                 členu 59 se doda naslednji odstavek:
                                 „12.   Države Efte sodelujejo v finančnem prispevku Skupnosti, določenim v odstavku 1(a). Za ta namen se smiselno uporabljajo postopki, določeni v členu 82(1)(a) in Protokolu 32 k Sporazumu.“;

                                 (v)

                                 v členu 65 se dodata naslednja odstavka:
                                 „8.   Države Efte so polno udeležene v odboru, ustanovljenem v skladu z odstavkom 1 in imajo v njem enake pravice in obveznosti kot države članice EU, z izjemo pravice glasovanja.
                                 9.   Če se Komisija in odbor ne strinjata, lahko Svet sprejme odločitev o zadevi, države Efte pa lahko sprožijo razpravo v Skupnem odboru EGP v skladu s členom 5 Sporazuma.“;

                                 (w)

                                 Kadar je to mogoče in če ni določeno drugače, se navedene prilagoditve smiselno uporabljajo za preostale zakonodajne akte Unije, ki podeljujejo pooblastila Agenciji in so bili vključeni v Sporazum.“


title: 2014/225/EU: Sklep Sveta z dne 14. aprila 2014 o imenovanju nizozemskega člana in nizozemskega nadomestnega člana Odbora regij

text:
               24.4.2014

               SL

               Uradni list Evropske unije

               L 121/58

         SKLEP SVETA
   z dne 14. aprila 2014
   o imenovanju nizozemskega člana in nizozemskega nadomestnega člana Odbora regij
   (2014/225/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel Sklep 2009/1014/EU (1) in Sklep 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata P. G. de VEY MESTDAGHA se je sprostilo mesto člana Odbora regij. Zaradi konca mandata S. A. E. POEPJES se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           Bote WILPSTRA, Member of the Executive Council of the Province of Groningen

                     in

               (b)

               za nadomestnega člana:

                           Hans KONST, Member of the Executive Council of the Province of Fryslân.

         Člen 2
   Ta sklep začne veljati na dan sprejetja.

      V Luxembourgu, 14. aprila 2014

            Za Svet

            Predsednik

         A. TSAFTARIS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Imenovanje člana Računskega sodišča - Louis Galea Odbor za proračunski nadzor Sklep Evropskega parlamenta z dne 25. marca 2010 o predlaganju Louisa Galee za člana Računskega sodišča (C7-0020/2010 – 2010/0808(NLE))

text:
               7.1.2011

               SL

               Uradni list Evropske unije

               CE 4/69

         Četrtek, 25. marca 2010Imenovanje člana Računskega sodišča - Louis Galea
   P7_TA(2010)0080
   Odbor za proračunski nadzor Sklep Evropskega parlamenta z dne 25. marca 2010 o predlaganju Louisa Galee za člana Računskega sodišča (C7-0020/2010 – 2010/0808(NLE))
   2011/C 4 E/19
   (Posvetovanje)

      Evropski parlament,
   ob upoštevanju člena 286(2) Pogodbe o delovanju Evropske unije (PDEU), v skladu s katerim se je Svet posvetoval s Parlamentom (C7-0020/2010),
   ob upoštevanju dejstva, da se je Odboru za proračunski nadzor na seji dne 15. marca 2010 predstavil kandidat, ki ga Svet predlaga za člana Računskega sodišča,
   ob upoštevanju člena 108 svojega poslovnika,
   ob upoštevanju poročila Odbora za proračunski nadzor (A7-0042/2010),

               A.

               ker Loius Galea izpolnjuje pogoje, ki jih določa člen 286(1) PDEU,

               1.

               odobri predlog Sveta, da se Louisa Galea imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


title: Sklep Sveta z dne 30. novembra 2000 o umiku zaupnosti za nekatere dele Skupnega priročnika, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985

text:
Pomembno pravno obvestilo

|

32000D0751

Uradni list L 303 , 02/12/2000 str. 0029 - 0029

		Sklep Svetaz dne 30. novembra 2000o umiku zaupnosti za nekatere dele Skupnega priročnika, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985(2000/751/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 207 Pogodbe,ob upoštevanju naslednjega:(1) S svojima Sklepoma z 14. decembra 1993 (SCH/Com-ex (93) 22 rev) in 23. junija 1998 (SCH/Com-ex (98) 17) je Izvršni odbor, ustanovljen s Konvencijo o izvajanju Schengenskega sporazuma z 14. junija 1985, ki ga je nadomestil Svet na podlagi člena 2 Schengenskega protokola, uvrstil pod "zaupno" vse določbe Skupnega priročnika, katerega zadnjo različico je sprejel omenjeni Izvršni odbor s Sklepom z dne 28. aprila 1999 (SCH/Com-ex (99) 13).(2) Skupni priročnik in sklepi Izvršnega odbora o priročnikovi klasifikaciji sestavljajo del schengenskega pravnega reda, kakor ga je opredelil Svet v svojem Sklepu 1999/435/ES [1].(3) Nekatere dele Skupnega priročnika je treba deklasificirati, vključno z določbami, ki ustrezajo neklasificiranim določbam Skupnih konzuralnih navodil –SKLENIL:Člen 1Del I in Priloge 1, 2, 3, 4, 5, 5a, 6, 6a, 7, 8, 8a, 9, 10, 11, 12, 13, 14 in 14a Skupnega priročnika se deklasificirajo.Člen 2Deklasificirani deli Skupnega priročnika se objavijo v Uradnem listu Evropskih skupnosti.Člen 3Ta sklep začne učinkovati z dnem objave.V Bruslju, 30. novembra 2000Za SvetPredsednikM. Lebranchu[1] UL L 176, 10.7.1999, str. 1.--------------------------------------------------


title: Sklep Sveta (EU) 2017/619 z dne 27. marca 2017 o imenovanju nadomestnega člana Odbora regij na predlog Kraljevine Španije

text:
               1.4.2017

               SL

               Uradni list Evropske unije

               L 89/8

         SKLEP SVETA (EU) 2017/619
   z dne 27. marca 2017
   o imenovanju nadomestnega člana Odbora regij na predlog Kraljevine Španije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Yolanda IBARROLA DE LA FUENTE je 5. oktobra 2015 s Sklepom Sveta (EU) 2015/1792 (4) kot nadomestna članica zamenjala Borjo COROMINASA FISASA.

               (2)

               Zaradi konca mandata Yolande IBARROLA DE LA FUENTE se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Ignacio Javier GARCÍA GIMENO, Director General de Asuntos Europeos y Cooperación con el Estado de la Comunidad de Madrid.

         Člen 2
   Ta sklep začne veljati na dan sprejetja.

      V Bruslju, 27. marca 2017

            Za Svet

            Predsednik

         C. ABELA

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

      (4)  Sklep Sveta (EU) 2015/1792 z dne 5. oktobra 2015 o imenovanju petih španskih članov in petih španskih nadomestnih članov Odbora regij (UL L 260, 7.10.2015, str. 28).


title: 2010/632/EU: Sklep Sveta z dne 15. oktobra 2010 o imenovanju romunskega člana Evropskega ekonomsko-socialnega odbora za obdobje od 21. septembra 2010 do 20. septembra 2015

text:
               23.10.2010

               SL

               Uradni list Evropske unije

               L 279/32

         SKLEP SVETA
   z dne 15. oktobra 2010
   o imenovanju romunskega člana Evropskega ekonomsko-socialnega odbora za obdobje od 21. septembra 2010 do 20. septembra 2015
   (2010/632/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 300(2) in člena 302 Pogodbe, v povezavi s členom 7 Protokola o prehodni ureditvi, ki je priložen Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo,
   ob upoštevanju predloga Romunije,
   ob upoštevanju mnenja Evropske komisije,
   ob upoštevanju naslednjega:

               (1)

               Mandat članov Evropskega ekonomsko-socialnega odbora se je iztekel 20. septembra 2010.

               (2)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1), z izjemo enega romunskega člana, ki naj bi ga romunski organi predlagali naknadno.

               (3)

               Z dopisom, ki ga je Svet prejel 28. septembra 2010, so romunski organi Svetu predlagali kandidata za imenovanje za člana Evropskega ekonomsko-socialnega odbora v zgoraj navedenem obdobju, da bi dopolnili seznam članov, dodeljenih Romuniji v skladu s Pogodbo –

         SPREJEL NASLEDNJI SKLEP:
   Člen 1
   G. Eugen LUCAN se imenuje za člana Evropskega ekonomsko-socialnega odbora za obdobje od 21. septembra 2010 do 20. septembra 2015.
   Člen 2
   Ta sklep začne veljati z dnem sprejetja.

      V Luxembourgu, 15. oktobra 2010

            Za Svet

            Predsednik

         E. SCHOUPPE

      (1)  UL L 251, 25.9.2010, str. 8.


title: 2014/623/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Skupnega podjetja Čisto nebo za proračunsko leto 2012

text:
               5.9.2014

               SL

               Uradni list Evropske unije

               L 266/318

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Skupnega podjetja Čisto nebo za proračunsko leto 2012
   (2014/623/EU)
   EVROPSKI PARLAMENT,

               —

               ob upoštevanju letnih računovodskih izkazov Skupnega podjetja Čisto nebo za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Skupnega podjetja Čisto nebo za proračunsko leto 2012 z odgovori skupnega podjetja (1),

               —

               ob upoštevanju priporočila Sveta z dne 18. februarja 2014 (05851/2014 – C7-0053/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja „Čisto nebo“ (4), zlasti člena 11(4) Uredbe,

               —

               ob upoštevanju finančnih pravil Skupnega podjetja Čisto nebo, ki so bila sprejeta s sklepom njegovega upravnega odbora 7. novembra 2008,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0210/2014),

               1.

               podeli razrešnico izvršnemu direktorju Skupnega podjetja Čisto nebo glede izvrševanja proračuna skupnega podjetja za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja Čisto nebo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 369, 17.12.2013, str. 10.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 30, 4.2.2008, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.